*Lēmuma projekts*

**Par cirsmas īpašumā “Valsts mežs 36560090095”, Jaunalūksnes pagastā, Alūksnes novadā, atsavināšanu**

Izskatot Alūksnes novada pašvaldības iestādes “Spodra” 12.07.2024. iesniegumu par cirsmas atsavināšanu izsolē, kas 12.07.2024. saņemts Alūksnes novada pašvaldībā un reģistrēts ar Nr. ANP/1-42/24/2308, pamatojoties uz Pašvaldību likuma 10. panta pirmās daļas 21. punktu, 73. panta ceturto daļu, Publiskas personas mantas atsavināšanas likuma 3. panta otro daļu, 4. panta otro daļu, 6. panta otro daļu, 8. panta ceturto un piekto daļu, Alūksnes novada pašvaldības mežu apsaimniekošanas plāna 2020. – 2024. gadam 5.1.4. punktu,

1. Atsavināt, pārdodot izsolē, Alūksnes novada pašvaldībai piederošu kustamo mantu: cirsmu – sanitāro cirti (turpmāk – cirsma) īpašumā “Valsts mežs 36560090095”, Jaunalūksnes pagastā, Alūksnes novadā, īpašuma kadastra Nr. 3656 009 0095 (platība 2,43ha, 1. kvartāla nogabalos Nr. 9, 53, pārdodamais apjoms cirsmā 569,63 m³).
2. Uzdot Alūksnes novada pašvaldības Īpašumu atsavināšanas komisijai organizēt atsavināmās kustamās mantas – cirsmas novērtēšanu, izstrādāt izsoles noteikumus un rīkot izsoli.